APSTIPRINU

Rēzeknes novada pašvaldības

Dricānu apvienības pārvaldes struktūrvienības

Sakstagala pagasta pārvaldes vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_T.Tutina

2022.gada 17.augustā

**Rēzeknes novada pašvaldības iestādes “Dricānu apvienības pārvalde”**

**struktūrvienības “Sakstagala pagasta pārvalde”**

**Muzeja direktora amata**

**Sakstagala pagasta F.Trasuna muzejā “Kolnasāta” atklātā konkursa nolikums**

1. Šis nolikums nosaka kārtību, kādā pašvaldības darbinieki un interesenti piesakās uz vakanto Rēzeknes novada pašvaldības iestādes “Dricānu apvienības pārvalde”struktūrvienības“Sakstagala pagasta pārvalde”muzeja direktora amata atklātā konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājaslapā publicē sludinājumu par to, ka Sakstagala pagasta pārvalde izsludina atklāto konkursu uz Rēzeknes novada pašvaldības iestādes “Dricānu apvienības pārvalde” struktūrvienības “Sakstagala pagasta pārvalde” muzeja direktora amatu Sakstagala pagasta F.Trasuna muzejā “Kolnasāta”, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **2022.gada 31.augusts, plkst.16:30**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknessnovads.lv](http://www.rezeknessnovads.lv), NVA mājas lapā un Sakstagala pagasta pārvaldes lietvedībā, Kalna iela 2, Sakstagals, Sakstagala pagasts, Rēzeknes novads, iepriekš sazinoties pa tālruni 64640550.
5. Pretendentiem jāatbilst šādām prasībām:
   1. augstākā izglītība vēstures, kultūrvēstures, filoloģijas vai mākslas jomā;
   2. valsts valodas zināšanas augstākajā līmenī;
   3. prasme strādāt ar informācijas tehnoloģijām un biroja tehniku;
   4. spēja organizēt darbu patstāvīgi un strādāt kolektīvā;
   5. izpratne par muzeja, kā iestādes, darba organizāciju, funkcijām, kultūras norises darba organizāciju un atbilstošās dokumentācijas kārtošanu.
6. Pretendenti līdz 2022.gada 31.augusta plkst. 16:30 iesniedz Sakstagala pagasta pārvaldē (Kalna iela 2, Sakstagals, Sakstagala pagasts, Rēzeknes novads, LV-4638) vai nosūta uz e-pastu: info@sakstagals.lv pieteikumu ar norādi „Konkursam uz F.Trasuna muzeja “Kolnasāta” direktora amatu” un šādus dokumentus:
   1. profesionālās darbības aprakstu (CV);
   2. izglītību un darba pieredzi apliecinošu dokumentu kopijas;
   3. pieteikuma anketu;
   4. pretendenta izstrādātu F.Trasuna muzeja “Kolnaāta”darbības attīstības plānu 5 (pieciem) gadiem, norādot tā īstenošanas veidus un līdzekļus.
7. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 6.punktā noteiktajam termiņam.
8. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 5.punktā norādītajām prasībām, kopijas.
9. Konkursa komisija, kuru izveido ar Pārvaldes vadītāja rīkojumu, izskata pretendentu pieteikumus un iesniegtos dokumentus.
10. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
11. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 5.punktā izvirzītajām prasībām, ko apliecina 6.punktā norādītie iesniegtie dokumenti;
    2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
12. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.